Diari Oficial de la Generalitat Valenciana


Sumari del DOGV 9975, del 05-11-2024 (2024/11490)

RESOLUCIÓ de 31 d'octubre de 2024, de la Direcció General de Transparència i Participació, per la qual es concedixen, per a l'any 2024, les subvencions destinades als centres valencians en l'Exterior (CEVEX) de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9975

Data del DOGV
:   05-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11283

CVE
:   YUPL-V-6599-75738

Data del document
:   31-10-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * identitat cultural
    * transparència administrativa
    * participació social
    * accés a la informació

Mitjançant el Decret 11/2024, de 17 d'abril, del president de la Generalitat (DOGV 9855, 23.05.2024), es va modificar l'Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual es van aprovar les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'Exterior (CEVEX) i les seues federacions i confederacions, així com cases regionals d'altres comunitats en la Comunitat Valenciana i les seues federacions i confederacions, per al foment de la participació ciutadana, la transparència i l'accés a la informació pública.

La participació ciutadana és competència de la Presidència de la Generalitat, de conformitat amb el que es preveu en l'article 2 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions (DOGV 9891, 12.07.2024).

Mitjançant la Resolució de 22 de juliol de 2024, de la Presidència de la Generalitat, es van convocar per a l'any 2024, subvencions destinades als centres valencians en l'Exterior (DOGV 9904, 30.07.2024).

Per la Resolució de 29 d'agost de 2024, del director general de Transparència i Participació, es van designar els membres de la Comissió Avaluadora prevista en l'article 9 de l'Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'establixen les bases reguladores conjuntes de les subvencions per al foment de la participació ciutadana, la transparència i l'accés a la informació pública. Esta comissió, reunida el 15 d'octubre de 2024, ha informat i ha proposat la concessió i denegació de subvenció, amb la quantia corresponent a cada entitat en el primer cas, d'acord amb els criteris establits en l'article 16 de l'Orde 4/2016, en la redacció que li dona el Decret 11/2024, de 17 d'abril, del president de la Generalitat.

En la convocatòria s'han presentat 50 sol·licituds, de les quals 21 corresponen a la modalitat 1, 18 a la modalitat 2 i 11 a la modalitat 3.

Totes les entitats presentades complixen tots els requisits necessaris per a accedir a les ajudes establides en la convocatòria, i únicament una d'elles queda exclosa, pels motius que es consignen en esta resolució.

De conformitat amb el que s'ha exposat anteriorment, i d'acord amb el que s'establix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'article 10 de l'Orde 4/2016, en relació amb l'apartat sèptim, lletra b), de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència, i amb l'apartat dotze de la Resolució de 22 de juliol de 2024, de la Presidència de la Generalitat, per la qual es convoquen, per a l'any 2024, subvencions destinades als centres valencians en l'Exterior (CEVEX) de la Comunitat Valenciana,

RESOLC

*Primer*

1. Concedir les subvencions destinades als centres valencians en l'Exterior (CEVEX) a les entitats que s'indiquen en l'annex I d'esta resolució pels imports globals i amb càrrec a les aplicacions pressupostàries que s'indiquen a continuació:

– Un import global concedit de 121.509,59 euros (cent vint-i-un mil cinc-cents nou euros amb cinquanta-nou cèntims) amb càrrec a l'aplicació pressupostària H87.40.34.82 112H00.4, línia S0170, dels pressupostos de la Generalitat per a l'exercici 2024, destinats a finançar les subvencions de la modalitat 1 (activitats i gastos de funcionament).

– Un import global concedit de 100.000,00 euros (cent mil euros) amb càrrec a l'aplicació pressupostària P68.66.26.81. 112H00.7, línia S0274, dels pressupostos de la Generalitat per a l'exercici 2024, destinats a finançar les subvencions de la modalitat 2 (gastos d'inversió).

– Un import global concedit de 4.457,44 euros (quatre mil quatre-cents cinquanta-set eruos amb quaranta-quatre cèntims) amb càrrec a l'aplicació pressupostària U84.32.13.07. 112H00.4, línia S1502, dels pressupostos de la Generalitat per a l'exercici 2024, destinats a finançar les subvencions de la modalitat 3 (gastos de desplaçament per a la participació en les festes de la Comunitat Valenciana).

En l'annex esmentat es detalla l'import concedit a cadascuna de les entitats que han superat els 50 punts.

2. Segons el que s'ha fixat en l'apartat deu de la Resolució de 22 de juliol de 2024, la subvenció màxima concedida per projecte ha sigut:

1. Per a la modalitat 1, d'un màxim de 6.000 euros per projecte.

2. Per a la modalitat 2, d'un màxim de 10.000 euros per projecte.

3. Per a la modalitat 3, d'un màxim, per cada representant dels CEVEX, anada i tornada inclosa:

> > 3.1. De 1.000 euros en el cas de CEVEX situats fora del territori espanyol.

> > 3.2. De 300 euros en el cas de CEVEX situats en territori espanyol zona insular (illes Balears o Illes Canàries).

> > 3.3. De 150 euros en el cas de CEVEX situats en territori espanyol no insular.

3. Els projectes que han superat la puntuació de 50 punts s'han subvencionat atenent al límit anterior i i s'han concedit les subvencions per orde de puntuació de major a menor fins a esgotar els fons previstos en la convocatòria.

*Segon*

Qualsevol entitat sol·licitant podrà renunciar a la subvenció concedida amb anterioritat al lliurament del seu import, de manera expressa i per qualsevol mitjà que permeta la seua constància, la qual cosa produirà els efectes previstos en l'article 28.4, 3r. paràgraf, de l'Orde 4/2016, de 3 de juny, en la redacció del Decret 11/2024, de 17 d'abril, sempre que esta renúncia es produïsca en el termini d'un mes de la publicació de la resolució definitiva de concessió.

*Tercer*

De conformitat amb el que establix l'article 27 de la Llei 38/2003, de 17 de novembre, general de subvencions (en avant, LGS), i vist que, per la falta de disponibilitat de fons, la subvenció concedida és inferior a la subvenció sol·licitada per l'entitat que a continuació s'indica, esta entitat ha de reformular el seu projecte amb reajustament del seu pressupost a l'import de la subvenció realment concedit:

– TPCEV7/9/2024 Asociación Casa Regional de la Comunidad Valenciana en Navarra

Esta entitat, que ha obtingut la mateixa puntuació que la Casa Regional de Gavà, és la que queda obligada a reajustar el pressupost del seu projecte, aplicant els criteris de desempat establits en el subapartat 3 de l'apartat deu de la convocatòria. El reajustament en la justificació haurà de realitzar-se sense infracció dels límits imposats en la convocatòria.

*Quart*

D'acord amb la valoració efectuada, els centres valencians en l'Exterior (CEVEX) indicats en l'annex II no han resultat beneficiaris de la subvenció per no haver aconseguit la puntuació mínima de 50 punts, segons el que es disposa en l'apartat nou de la Resolució de 22 de juliol de 2024.

*Quint*

Els centres valencians en l'Exterior (CEVEX) que s'assenyalen en l'annex III han quedat exclosos del procediment pels motius que es detallen, i, per tant, no han sigut avaluats.

*Sext*

1. Les persones beneficiàries hauran de presentar, davant de l'òrgan gestor, l'adequada justificació de la subvenció, com a màxim el dia 15 de novembre de 2024, de conformitat amb el que s'establix en els articles 26.7 i 30 de l'Orde 4/2016, d'aprovació de les bases reguladores, i en l'apartat tretze de la Resolució de 22 de juliol de 2024, per la qual s'efectua la convocatòria, modificat per la Resolució de 16 d'octubre de 2024, per la qual s'amplia el termini màxim de justificació de les subvencions destinades als centres valencians en l'Exterior (CEVEX) (DOGV 9961, 21.10.2024).

2. Les persones beneficiàries de les ajudes estan obligades a justificar la totalitat dels gastos de l'activitat.

3. Per a efectuar el pagament, les entitats beneficiàries de la subvenció hauran d'ajustar-se als requisits i formes d'acreditació establits en els articles 30 i 31 de la Llei 38/2003, de 17 de novembre, general de subvencions, així com en l'article 169 de la Llei 1/2015, de la Generalitat, d'hisenda pública, del sector públic instrumental i de subvencions, i hauran de presentar un compte justificatiu simplificat, que contindrà la documentació detallada en l'apartat catorze de la Resolució de 22 de juliol de 2024.

4. La documentació justificativa haurà de presentar-se en la forma que s'indica en l'apartat catorze de la Resolució de 22 de juliol de 2024.

*Sèptim*

S'efectuarà la comprovació de la realització efectiva de l'activitat subvencionada, mitjançant un control administratiu, sobre la totalitat dels projectes concedits, d'acord amb l'apartat quinze de la resolució de convocatòria.

*Octau*

D'acord amb el que s'establix en l'apartat tretzé de la Resolució de 22 de juliol de 2024, el pagament de les subvencions serà únic i s'efectuarà per mitjà de transferència bancària al compte designat per l'entitat beneficiària en la seua sol·licitud, una vegada comprovada la documentació justificativa presentada.

Contra el que es disposa en la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte en el termini d'un mes, comptat de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats de l'endemà de la seua publicació, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense que puguen simultaniejar-se ambdós recursos i sense perjuí que s'utilitze qualsevol altra via que es considere oportuna.

  

València, 31 d'octubre de 2024

(p. d. Resolució 08.11.2023; DOGV 9723, 13.11.2023)

José Salvador Tárrega Cervera

Director general de Transparència i Participació

Esta disposició conté annexos. Consulteu-ne la versió en PDF.